โรคครัชท์เฟลท์-เจคอบคือโรคอะไร
A. โรคสมองฝ่อ
B. โรคเบาหวาน
C. โรคหัวใจ
D. โรคมะเร็ง
ข้อที่ถูกต้องได้แก่ A.  เพราะว่า โรคครัชท์เฟลท์-เจคอบ มีผู้แปลเป็นไทยว่า โรคสมองฝ่อ ซึ่งก็ตรงตัวและบอกลักษณะโรคได้ดี แต่โรคครัชท์เฟลท์-เจคอบมักเป็นในคนสูงอายุ ปัจจุบันนี้พบมากขึ้นในคนอายุน้อยลงจนเข้าใจว่าติดเชื้อโรคนี้มาจากการกินเนื้อวัว หรือผลิตภัณฑ์จากวัวที่มีเชื้อโรควัวบ้าอยู่ในตัว ที่ผมบอกว่า มีเชื้อโรควัวบ้า นั้นพูดให้เข้าใจง่าย ที่จริงโรควัวบ้านี้ไม่ได้เกิดจากเชื้อโรคอย่างที่เรารู้กัน อันได้แก่ พยาธิ รา แบคทีเรีย หรือไวรัส ที่เราเรียกรวมๆกันว่า จุลินทรีย์ แต่เกิดจากโปรตีนชนิดหนึ่งที่มีพฤติกรรมคล้ายไวรัส เรียกว่า พรีออน Prion protein ซึ่งทางการแพทย์และวิทยาศาสตร์ยังศึกษาไปไม่ลึกซึ้งนัก แม้ว่าโรควัวบ้าจะมีรายงานว่ามีเกือบทั่วโลกแต่ประเทศอังกฤษตกหนักที่สุด เห็นจะเป็นเพราะว่าพบมากในประเทศอังกฤษ เมื่อเกือบเดือนหนึ่งมาแล้วตอนที่โทรทัศน์ข่าวบีบีซียังรับได้ในบ้านเรานั้น มีการพูดถึงเรื่องนี้อย่างกว้างขวาง แต่ไม่มีใครให้ความกระจ่างและชัดเจนในแง่การแพทย์ อย่างไรก็ตามทำให้คนเลิกกินเนื้อวัวไปมาก
12.อายุรศาสตร์ (อายุรศาสตร์) - Internal Medicine